О Т Ч Е Т

ЗА ИЗПЪЛНЕНИЕТО НА ПРОГРАМАТА ЗА УПРАВЛЕНИЕ И РАЗПОРЕЖДАНЕ С ИМОТИ ОБЩИНСКА СОБСТВЕНОСТ
ЗА 2017 г.

Управлението на общинската собственост през 2017 година се извършваше в съответствие със законовата и подзаконовата нормативна уредба и в изпълнение на програмата за управление и разпореждане с имотите общинска собственост в община Джебел.

Имотите, публична общинска собственост, предназначени за трайно задоволяване на обществени потребности от общинско значение, за културни, образователни, детски, младежки и други дейности от общинско значение в голямата си част са предоставени за управление на учреждения, организации и юридически лица на бюджетна издръжка, които осъществяват изброените дейности. Поддържането и ремонтите на имотите, публична общинска собственост, се извършва в рамките на предвидените бюджетни и привлечени средства.
Дейността по управлението на общинската собственост беше организирана в следните направления:
1.Актуване на имотите - общинска собственост и завеждането им в регистри:
През отчетния период продължи работата по актуването на имотите общинска собственост, воденето им в регистри, съгласно образците, утвърдени от Министерството на регионалното развитие и вписването им в Служба по вписванията към РС – гр. Момчилград.

	Към 31.12.2017 г. съставените актове за общинска собственост са  27  броя. От тях 20 броя са актовете съставени за недвижими имоти частна общинска собственост. Актовете съставени за недвижими имоти публична общинска собственост са  7 броя.
	През 2017 г. съставените актове за общинска собственост съставени по населени места, са както следва: гр. Джебел - 11 броя,с. Ридино -9 броя, Козица-1,Тютюнче - 1 брой,Плазище - 1 брой,Полянец - 1 брой, Великденче - 1 брой, Душинково - 1 брой,Устрен - 1 брой.
	Съгласно чл.64, ал. 1 от Закона за общинската собственост от актовите книги на Община Джебел за периода 01.01.2017 г. - 31.12.2017 г. са отписани 15 имота частна общинска собственост, основанието на които е отпаднало, поради извършена продажба на същите.

2. Отдаване под наем на имоти и части от имоти – публична и частна общинска собственост.
За периода 01.01.2017 г. - 31.12.2017 година са внесени за разглеждане и решаване от Общински съвет - Джебел 10  броя докладни записки по реда на Закона за общинската собственост и общинската наредба, касаещи отдаване под наем на общинско имущество.
На основание решения на Общински съвет - Джебел и по реда на Наредбата за реда за придобиване, управление и разпореждане с общинското имущество, няма проведени  публични търгове за отдаване под наем на имоти - публична и частна общинска собственост, които не са необходими за нуждите на органите на общината или на юридически лица на издръжка на общинския бюджет.
Към 31.12.2017 год. има отдадено под наем два общински жилища на наематели, отговарящ на условията за настаняване. няма общински жилища с решение на Общински съвет - Джебел, са определени за резервни.

За разглеждания период са постъпили следните суми:

-	от наеми на общински терени  -  2 135.52  лв. 
-	 от наеми на общинско имущество -  11 327.06 лв.
-	от наеми на жилища - 726.60 лв.

3. Разпореждане с имоти и вещи –общинска собственост по реда на Закона за общинската собственост

За изминалата година са организирани и реализирани разпоредителни сделки с общински имоти по реда на Закона за общинската собственост.
Съгласно разпоредбите на Закона за общинската собственост в община Джебел е създаден и се поддържа Публичен регистър за разпоредителните сделки с имоти - общинска собственост, в който се вписват договорите за: покупко-продажба на общинските имоти, учреденото право на строеж, отстъпеното право на строеж, както и други данни изискващи се по ЗОС.
През 2017 г. са подготвени и проведени процедури за продажба на имоти общинска собственост по реда на  Закона за общинската собственост. За периода са сключени 15  договори, от които са реализирани приходи от разпореждане с имоти или части от имоти – частна общинска собственост общо в размер на   222 858 лева

По видове основните реализирани приходи са разпределени, както следва:

А. продажба на имоти на търг: 209 481 лева
	Б. продажба на имоти по реда на Закона за общинската собственост без търг:
13 377  лева

В. продажба на движими вещи: 6 508.31 лева

През посочения период имотите и вещите общинска собственост се управляваха в интерес на населението на общината, с грижата на добър стопанин, съобразно предназначението и нуждите, за които са предоставени.

	Изготвил……………..Ф. Мурад - мл. специалист

	Съгласувал……………С. Исмаил - Директор на дирекция “ФСДАО”